Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: a felsőoktatásról szóló 1993. évi LXXX. törvény szerinti főiskolai vagy egyetemi szintű
Paragraph Index: 299

b) A mesterképzési szakon végzettek alkalmasak: – az egészségügy nemzetközi folyamatainak és a magyar egészségügyre gyakorolt hatásuknak az elemzésére, – a magyar egészségügy teljesítményének értékelésére, folyamatainak, lehetséges jövőbeli alternatíváinak – társadalmi-gazdasági és nemzetközi összefüggéseikben történő – elemzésére, – az egészségügyi ellátás mezo-szintű rendszerei teljesítményének, problémáinak sokoldalú, interdiszciplináris megközelítésére, elemzésére, döntési alternatívák kidolgozására, hatástanulmányok készítésére, – az egészségügyi finanszírozó és szolgáltató intézmények gazdálkodásának, teljesítményének és működési problémáinak elemzésére, döntési alternatívák kidolgozására, az intézmények stratégiai és rövid távú tervei elkészítésében való közreműködésre, – mezoés intézményi szintű egészségügyi programok menedzselésében való közreműködésre, – nemzetközi szintű egészség-gazdaságtani ismeretek birtokában a szolgáltatások minőségére, az egészségügyi technológiák, terápiák és gyógyszerek költség-hatékonyságára vonatkozó elemzések megtervezésére és a releváns programok menedzselésére, – az elért eredmények szakmai nyilvánosság előtti szakszerű, meggyőző írásbeli és szóbeli megjelenítésére, továbbá az egészségpolitika tervezés és elemzés szakirányon – a gazdasági, társadalmi és demográfiai folyamatokból eredő hatások elemzésére regionális és kistérségi rendszerek, egészségügyi intézmények szintjén, 2008/120. szám – országos és térségi (regionális, kistérségi) egészségügyi rendszerek teljesítményének értékelésére, az azon alapuló egészségpolitikai döntési alternatívák megfogalmazására; – az egészségügyi rendszerek teljesítményének értékelésére vonatkozó módszerek hiányosságából fakadó problémák megfelelő bemutatására, interpretálására, – a lakosság egészségi állapotának javulását, az ellátórendszer hatékonyságát és minőségének javítását, az egyenlőtlenségek csökkentését és a finanszírozhatóság céljainak elérését szolgáló egészségpolitikai eszköztár kritikus értékelésére, és az adott régió, kistérség vagy intézmény sajátos körülményeire való adaptálására, – a kormányzat, önkormányzatok, a magánszektor, a szakmai és civil szerveződések lehetséges szerepének elemzésére, javaslatok megfogalmazására az egészségpolitikai célok elérésében, – az egészségügyi szolgáltatások finanszírozási módszerei hazai alkalmazásának elemzésére, a magyar egészségügy finanszírozási adatbázisain alapuló elemzések készítésére, – egy adott régió, kistérség, intézmény finanszírozási helyzetének elemzésére, javaslatok megfogalmazására, – térségi (regionális, kistérségi) stratégiai tervek és cselekvési programok elkészítésére, – a térségi ellátásszervezést szolgáló programok elemzésére, tervezésére és menedzselésére, – az egészségügyi intézmények stratégiai tervezéséhez, az orvos-szakmai és a gazdasági érdekek összeegyeztetéséhez szükséges ismeretek és szemlélet alkalmazására, – a nemzetközi kooperációk tervezésére és elemzésére az egészségügy országos, regionális, kistérségi és intézményi szintjén; az egészség-gazdaságtan szakirányon – az életminőség mérési módszereinek alkalmazására, – költséghatékonysági elemzés megtervezésére és kivitelezésére, – az egészségügyi technológiák költséghatékonyságára vonatkozó szakirodalom kritikus értékelésére, – modellezési módszerek alkalmazására, – az egészségügyi szolgáltatások finanszírozási módszereinek a minőségre, a szolgáltatásokhoz való hozzáférésre és a hatékonyságra gyakorolt lehetséges hatásainak elemzésére, – a gyógyszerágazat működésének, gyógyszer-támogatási rendszerek gazdasági és társadalompolitikai szempontok alapján történő elemzésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes